નવી દિલ્હી : સંરક્ષણ મંત્રી અરૂણ જેટલીએ સેનાને કહ્યું કે ખીણમાં ખોટા તત્વો સામે કાર્યવાહી દરમિયાન નિર્દોશ લોકોને કોઇ સમસ્યા ન થાય તેની તકેદારી રાખવામાં આવે. ઉલ્લેખનીય છે કે હાલમાં પથ્થરમારો કરનારાથી બચવા માટે સેનાની જીપ પર યુવકને બાંધવાની ઘટના મુદ્દે ભારે વિવાદ થયો હતો. સંરક્ષણ પ્રધાન અને આર્મી ચીફ વિપિન રાવત બુધવારે ખીણની પરિસ્થિતીનો તાગ મેળવવા માટે શ્રીનગર ગયા હતા.